แนวโน้ม SET เปิดบวก ลุ้น “เฟด” ชะลอขึ้นดอกเบี้ย-บาทแข็งหนุน
โบรกคาดตลาดหุ้นไทยเช้านี้แกว่งขึ้นรับสัญญาณเชิงบวกหลังตัวเลข PPI สหรัฐผ่านจุดพีค หนุนประชุมเฟดสัปดาห์หน้าขึ้นดอกเบี้ยในอัตราชะลอลง พร้อมให้แนวต้าน 1,635 จุด และ แนวรับ 1,615 จุด
โบรกคาดตลาดหุ้นไทยเช้านี้แกว่งขึ้นรับสัญญาณเชิงบวกหลังตัวเลข PPI สหรัฐผ่านจุดพีค หนุนประชุมเฟดสัปดาห์หน้าขึ้นดอกเบี้ยในอัตราชะลอลง พร้อมให้แนวต้าน 1,635 จุด และ แนวรับ 1,615 จุด
9 ธ.ค. 2565

นายวิจิตร อารยะพิศิษฐ ผู้อำนวยการอาวุโสและนักกลยุทธ์การลงทุน บล.เมย์แบงก์ (ประเทศไทย) กล่าวว่า ตลาดหุ้นไทยวันนี้มีโอกาสแกว่งตัวทิศทางขาขึ้น รับสัญญาณเชิงบวกจากคาดการณ์ดัชนีราคาผู้ผลิต (PPI) ของสหรัฐเดือน พ.ย. ที่คาดว่าจะออกมา 7.2% ลดลงสอดคล้องกับทิศทางเงินเฟ้อที่ได้ผ่านจุดพีคไปแล้ว จะเป็นปัจจัยหนุนให้การประชุมธนาคารกลางสหรัฐ (เฟด) รวมไปถึง ธนาคารกลางยุโรป (ECB) และ ธนาคารกลางอังกฤษ (BoE) ที่มีขึ้นในสัปดาห์หน้าปรับขึ้นดอกเบี้ยในอัตราที่ชะลอตัวลดลง
โดยปัจจัยดังกล่าวจะส่งผลให้ค่าเงินดอลลาร์สหรัฐอ่อนค่าลง ขณะที่เงินบาทจะกลับมาแข็งค่าขึ้น เป็นปัจจัยหนุนต่อตลาดหุ้นไทย พร้อมให้แนวต้าน 1,635 จุด และ แนวรับ 1,615 จุด